《澄江八景 其七 沙屿晚渡》
元代·俞远

吴山望断楚山苍，江北江南一苇航。野屋半开人惨澹，征车相次马玄黄。

羽竿风急回鸣鹢，鱼笱灯微隔树桑。指顾扬州莫惆怅，燕姬楼上劝飞觞。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。